टाइम8, गसाइगाव, जुलाई 8 : आथिखालनि बिगियान मुगायाव आबादारिफोरखौ खम समनि गेजेरावनो आरो गोरलै आदबजों आबाद मावनानै जौगाखां होनो रायजो सरखार एबा बिटिआर सोरखारा बायदि रोखोमनि आबादारिफोरनो सुबिदा होदों जेरै जिलानि गुबुन गुबुन महकुमानि आबाद बिफाननि सिंयाव थानाय गामिफोराव मोनफा मोनफा कासतम हायारिं सेनतार खुलिना होनानै बे सेन्टाराव बायदि रोखोमनि मेचिनफोर जेरै ट्रेक्टर पावआर टिलार मेसिन, माइ गायग्रा, हाग्रा, हाग्रा दांग्रा, माइ हाग्रा, माइ सौग्रा बायदि मेचिन हरनानै आबादारिफोरनो बाह्रा लांनानै आबाद मावनो सुबिदा होदों।